cyanic-selkie/wikianc huggingface dataset:
कर्ण सिंह
कर्ण सिंह (जन्म १९३१) भारतीय राजनेता, लेखक और कूटनीतिज्ञ हैं। जम्मू और कश्मीर के महाराजा हरि सिंह और महारानी तारा देवी के प्रत्यक्ष उत्तराधिकारी (युवराज) के रूप में जन्मे डॉ॰ कर्ण सिंह ने अठारह वर्ष की ही उम्र में राजनीतिक जीवन में प्रवेश कर लिया था और वर्ष १९४९ में प्रधानमन्त्री पं॰ जवाहरलाल नेहरू के हस्तक्षेप पर उनके पिता ने उन्हें राजप्रतिनिधि (रीजेंट) नियुक्त कर दिया। इसके पश्चात अगले अठारह वर्षों के दौरान वे राजप्रतिनिधि, निर्वाचित सदर-ए-रियासत और अन्तत: राज्यपाल के पदों पर रहे।
१९६७ में डॉ॰ कर्ण सिंह प्रधानमंत्री इंदिरा गाँधी के नेतृत्व में केंद्रीय मंत्रिमंडल में शामिल किए गए। इसके तुरन्त बाद वे भारतीय राष्ट्रीय कांग्रेस के प्रत्याशी के रूप में जम्मू और कश्मीर के उधमपुर संसदीय क्षेत्र से भारी बहुमत से लोक सभा के सदस्य निर्वाचित हुए। इसी क्षेत्र से वे वर्ष १९७१, १९७७ और १९८० में पुन: चुने गए। डॉ॰ कर्ण सिंह को पहले पर्यटन और नगर विमानन मंत्रालय सौंपा गया। वे ६ वर्ष तक इस मंत्रालय में रहे, जहाँ उन्होंने अपनी सूक्ष्मदृष्टि और सक्रियता की अमिट छाप छोड़ी। १९७३ में वे स्वास्थ्य और परिवार नियोजन मंत्री बने। १९७६ में जब उन्होंने राष्ट्रीय जनसंख्या नीति की घोषणा की तो परिवार नियोजन का विषय एक राष्ट्रीय प्रतिबद्धता के रूप में उभरा। १९७९ में वे शिक्षा और संस्कृति मंत्री बने। डॉ॰ कर्ण सिंह पूर्व रियासतों के अकेले ऐसे पूर्व शासक थे, जिन्होंने स्वेच्छा से निजी कोश(प्रिवी पर्स) का त्याग किया। उन्होंने अपनी सारी राशि अपने माता-पिता के नाम पर भारत में मानव सेवा के लिए स्थापित 'हरि-तारा धर्मार्थ न्यास' को दे दी। उन्होंने जम्मू के अपने अमर महल (राजभवन) को संग्रहालय एवं पुस्तकालय में परिवर्तित कर दिया। इसमें पहाड़ी लघुचित्रों और आधुनिक भारतीय कला का अमूल्य संग्रह तथा बीस हजार से अधिक पुस्तकों का निजी संग्रह है। डॉ॰ कर्ण सिंह धर्मार्थ न्यास के अन्तर्गत चल रहे सौ से अधिक हिन्दू तीर्थ-स्थलों तथा मंदिरों सहित जम्मू और कश्मीर में अन्य कई न्यासों का काम-काज भी देखते हैं। हाल ही में उन्होंने अन्तर्राष्ट्रीय विज्ञान, संस्कृति और चेतना केंद्र की स्थापना की है। यह केंद्र सृजनात्मक दृष्टिकोण के एक महत्वपूर्ण केंद्र के रूप में उभर रहा है।
कर्ण सिंह ने देहरादून स्थित दून स्कूल से सीनियर कैम्ब्रिज परीक्षा प्रथम श्रेणी के साथ उत्तीर्ण की और इसके बाद जम्मू और कश्मीर विश्वविद्यालय से स्नातक उपाधि प्राप्त की। वे इसी विश्वविद्यालय के कुलाधिपति भी रह चुके हैं। वर्ष १९५७ में उन्होंने दिल्ली विश्वविद्यालय से राजनीतिक विज्ञान में एम.ए. उपाधि हासिल की। उन्होंने श्री अरविन्द की राजनीतिक विचारधारा पर शोध प्रबन्ध लिख कर दिल्ली विश्वविद्यालय से डाक्टरेट उपाधि का अलंकरण प्राप्त किया।
कर्ण सिंह कई वर्षों तक जम्मू और कश्मीर विश्वविद्यालय और बनारस हिन्दू विश्वविद्यालय के कुलाधिपति रहे हैं। वे केंद्रीय संस्कृत बोर्ड के अध्यक्ष, भारतीय लेखक संघ, भारतीय राष्ट्र मण्डल सोसायटी और दिल्ली संगीत सोसायटी के सभापति रहे हैं। वे जवाहरलाल नेहरू स्मारक निधि के उपाध्यक्ष, टेम्पल ऑफ अंडरस्टेंडिंग (एक प्रसिद्ध अन्तर्राष्ट्रीय अन्तर्विश्वास संगठन) के अध्यक्ष, भारत पर्यावरण और विकास जनायोग के अध्यक्ष, इंडिया इंटरनेशनल सेंटर और विराट हिन्दू समाज के सभापति हैं। उन्हें अनेक मानद उपाधियों और पुरस्कारों से सम्मानित किया गया है। इनमें - बनारस हिन्दू विश्वविद्यालय, अलीगढ़ मुस्लिम विश्वविद्यालय और सोका विश्वविद्यालय, तोक्यो से प्राप्त डाक्टरेट की मानद उपाधियां उल्लेखनीय हैं। वे कई वर्षों तक भारतीय वन्यजीव बोर्ड के अध्यक्ष और अत्यधिक सफल - प्रोजेक्ट टाइगर - के अध्यक्ष रहने के कारण उसके आजीवन संरक्षी हैं।
डॉ॰ कर्ण सिंह ने राजनीति विज्ञान पर अनेक पुस्तकें, दार्शनिक निबन्ध, यात्रा-विवरण और कविताएं अंग्रेजी में लिखी हैं। उनके महत्वपूर्ण संग्रह "वन मैन्स वर्ल्ड" (एक आदमी की दुनिया) और हिन्दूवाद पर लिखे निबंधों की काफी सराहना हुई है। उन्होंने अपनी मातृभाषा डोगरी में कुछ भक्तिपूर्ण गीतों की रचना भी की है। भारतीय सांस्कृतिक परम्परा में अपनी गहन अन्तर्दृष्टि और पश्चिमी साहित्य और सभ्यता की विस्तृत जानकारी के कारण वे भारत और विदेशों में एक विशिष्ट विचारक और नेता के रूप में जाने जाते हैं। संयुक्त राज्य अमरीका में भारतीय राजदूत के रूप में उनका कार्यकाल हालांकि कम ही रहा है, लेकिन इस दौरान उन्हें दोनों ही देशों में व्यापक और अत्यधिक अनुकूल मीडिया कवरेज मिली।
आक्कूर, तिरुवन्नामलई
आक्कूर (Akkur) भारत के तमिल नाडु राज्य के तिरुवन्नामलई ज़िले में स्थित एक गाँव है।
अल्बानिया का दूतावास, नई दिल्ली
अल्बानिया का भारत में दूतावास अल्बानिया द्वारा एक राजनयिक मिशन था, जिसे बाद में पूर्णतः बंद कर दिया गया।
इतिहास
अल्बानिया और भारत के बीच राजनयिक संबंध 1956 में स्थापित किए गए थे। भारत में 2004 से तिराना में एक मानद कांसुल है। अल्बानिया ने 2008 की शुरुआत में नई दिल्ली में एक दूतावास खोला और भारत में पहले अल्बानियाई राजदूत ने अक्टूबर 2010 में राष्ट्रपति को अपना परिचय पत्र प्रस्तुत किया। हालांकि, अल्बानियाई सरकार द्वारा बजट में कटौती के कारण दूतावास को बंद कर दिया गया था। अल्बानिया में वर्तमान में मुंबई और दिल्ली में दो मानद वाणिज्य दूत हैं।
दोनों देशों के बीच पहला विदेशी कार्यालय परामर्श फरवरी 2003 में तिराना में आयोजित किया गया था। मदर टेरेसा के अंतिम संस्कार में शामिल होने के लिए 1997 में अल्बानियाई राष्ट्रपति रेक्सहेप मीदानी कोलकाता आए थे। लुलज़िम बाशा दिसंबर 2008 में भारत का दौरा करने वाले पहले अल्बानियाई विदेश मंत्री बने।
27 नवंबर 2015 को भारत और अल्बानिया ने राजनयिक और सेवा पासपोर्ट के लिए वीजा समाप्त कर दिया।
विनायक दामोदर सावरकर
विनायक दामोदर सावरकर (जन्म: 28 मई 1883 - मृत्यु: 26 फरवरी 1966) भारत के क्रांतिकारी, स्वतंत्रता सेनानी, समाजसुधारक, इतिहासकार, राजनेता तथा विचारक थे। उनके समर्थक उन्हें वीर सावरकर के नाम से सम्बोधित करते हैं। । हिन्दू राष्ट्रवाद की राजनीतिक विचारधारा 'हिन्दुत्व' को विकसित करने का बहुत बड़ा श्रेय सावरकर को जाता है। वे एक वकील, राजनीतिज्ञ, कवि, लेखक और नाटककार भी थे। उन्होंने परिवर्तित हिन्दुओं के हिन्दू धर्म को वापस लौटाने हेतु सतत प्रयास किये एवं इसके लिए आन्दोलन चलाये। उन्होंने भारत की एक सामूहिक "हिन्दू" पहचान बनाने के लिए हिन्दुत्व का शब्द गढ़ा । उनके राजनीतिक दर्शन में उपयोगितावाद, तर्कवाद, प्रत्यक्षवाद (positivism), मानवतावाद, सार्वभौमिकता, व्यावहारिकता और यथार्थवाद के तत्व थे। हिन्दू महासभा के वह प्रमुख चेहरे थे।
लन्दन प्रवास
1904 में उन्होंने अभिनव भारत नामक एक क्रान्तिकारी संगठन की स्थापना की। 1905 में बंगाल के विभाजन के बाद उन्होने पुणे में विदेशी वस्त्रों की होली जलाई। फर्ग्युसन कॉलेज, पुणे में भी वे राष्ट्रभक्ति से ओत-प्रोत ओजस्वी भाषण देते थे। बाल गंगाधर तिलक के अनुमोदन पर 1906 में उन्हें श्यामजी कृष्ण वर्मा छात्रवृत्ति मिली। इंडियन सोशियोलाजिस्ट और तलवार नामक पत्रिकाओं में उनके अनेक लेख प्रकाशित हुए, जो बाद में कलकत्ता के युगान्तर पत्र में भी छपे। सावरकर रूसी क्रान्तिकारियों से ज्यादा प्रभावित थे। 10 मई, 1907 को इन्होंने इंडिया हाउस, लन्दन में प्रथम भारतीय स्वतंत्रता संग्राम की स्वर्ण जयन्ती मनाई। इस अवसर पर विनायक सावरकर ने अपने ओजस्वी भाषण में प्रमाणों सहित 1857 के संग्राम को गदर नहीं अपितु भारत के स्वातन्त्र्य का प्रथम संग्राम सिद्ध किया। जून, 1908 में इनकी पुस्तक द इण्डियन वॉर ऑफ़ इण्डिपेण्डेंस : 1857 तैयार हो गयी परन्त्तु इसके मुद्रण की समस्या आयी। इसके लिये लन्दन से लेकर पेरिस और जर्मनी तक प्रयास किये गये किन्तु वे सभी प्रयास असफल रहे। बाद में यह पुस्तक किसी प्रकार गुप्त रूप से हॉलैण्ड से प्रकाशित हुई और इसकी प्रतियाँ फ्रांस पहुँचायी गयीं । इस पुस्तक में सावरकर ने 1857 के सिपाही विद्रोह को ब्रिटिश सरकार के खिलाफ स्वतन्त्रता की पहली लड़ाई बताया। मई 1909 में इन्होंने लन्दन से बार एट ला (वकालत) की परीक्षा उत्तीर्ण की  परन्तु उन्हें वहाँ वकालत करने की अनुमति नहीं मिली।इस पुस्तक को सावरकार जी ने पीक वीक पेपर्स व स्काउट्स पेपर्स के नाम से भारत पहुचाई थी।
परीक्षण और दण्ड
सावरकर ने अपने मित्रों को बम बनाना और गुरिल्ला पद्धति से युद्ध करने की कला सिखाई। 1909 में सावरकर के मित्र और अनुयायी मदनलाल ढींगरा ने एक सार्वजनिक बैठक में अंग्रेज अफसर कर्जन की हत्या कर दी। ढींगरा के इस काम से भारत और ब्रिटेन में क्रांतिकारी गतिविधिया बढ़ गयी। सावरकर ने ढींगरा को राजनीतिक और कानूनी सहयोग दिया, लेकिन बाद में अंग्रेज सरकार ने एक गुप्त और प्रतिबन्धित परीक्षण कर ढींगरा को मौत की सजा सुना दी, जिससे लन्दन में रहने वाले भारतीय छात्र भड़क गये। सावरकर ने ढींगरा को एक देशभक्त बताकर क्रान्तिकारी विद्रोह को ओर उग्र कर दिया था। सावरकर की गतिविधियों को देखते हुए अंग्रेज सरकार ने हत्या की योजना में शामिल होने और पिस्तौले भारत भेजने के जुर्म में फँसा दिया, जिसके बाद सावरकर को गिरफ्तार कर लिया गया। अब सावरकर को आगे के अभियोग के लिए भारत ले जाने का विचार किया गया। जब सावरकर को भारत जाने की खबर पता चली तो सावरकर ने अपने मित्र को जहाज से फ्रांस के रुकते वक्त भाग जाने की योजना पत्र में लिखी। जहाज रुका और सावरकर खिड़की से निकलकर समुद्र के पानी में तैरते हुए भाग गए, लेकिन मित्र को आने में देर होने की वजह से उन्हें फिर से गिरफ्तार कर लिया गया। सावरकर की गिरफ्तारी से फ़्रेंच सरकार ने ब्रिटिश सरकार का विरोध किया।
दया याचिका
1920 में वल्लभ भाई पटेल और बाल गंगाधर तिलक के कहने पर ब्रिटिश कानून ना तोड़ने और विद्रोह ना करने की शर्त पर उनकी रिहाई हो गई। सावरकर जी जानते थे कि सालों जेल में रहने से बेहतर भूमिगत रह करके उन्हें काम करने का जितना मौका मिले, उतना अच्छा है। उनकी सोच ये थी कि अगर वो जेल के बाहर रहेंगे तो वो जो करना चाहेंगे, वो कर सकेंगे जोकि अण्डमान निकोबार की जेल से सम्भव नहीं था। कई लोगों द्वारा शुरू से ही उन्हें भारत रत्न की माँग की जा रही है। वल्लभ भाई पटेल देशद्रोही गद्दारों के प्रति बहुत सख्त थे तथा वे अंग्रेजों से माफी मांगने की सलाह व न ही किसी को गद्दारी करने के लिए प्रोत्साहित करते। यह एक गद्दार जिसने अंग्रेज़ो से पेंशन पाने के लिए अपनी नाक रगड़ी की महिमा मंडित करने का दुष्प्रचार है। इन्होंने ही देशद्रोही संगठनों को प्रतिबंधित किया।
रत्नागिरी में प्रतिबन्धित स्वतन्त्रता
1921 में मुक्त होने पर वे स्वदेश लौटे और फिर 3 साल जेल भोगी। जेल में उन्होंने हिन्दुत्व पर शोध ग्रन्थ लिखा। इस बीच 7 जनवरी 1925 को इनकी पुत्री, प्रभात का जन्म हुआ। मार्च, 1925 में उनकी भॆंट राष्ट्रीय स्वयंसेवक संघ के संस्थापक, डॉ॰ हेडगेवार से हुई। 17 मार्च 1928 को इनके बेटे विश्वास का जन्म हुआ। फरवरी, 1931 में इनके प्रयासों से बम्बई में पतित पावन मन्दिर की स्थापना हुई, जो सभी हिन्दुओं के लिए समान रूप से खुला था। 25 फरवरी 1931 को सावरकर ने बम्बई प्रेसीडेंसी में हुए अस्पृश्यता उन्मूलन सम्मेलन की अध्यक्षता की ।
1937 में वे अखिल भारतीय हिन्दू महासभा के कर्णावती (अहमदाबाद) में हुए 19वें सत्र के अध्यक्ष चुने गये, जिसके बाद वे पुनः सात वर्षों के लिये अध्यक्ष चुने गये। 15 अप्रैल 1938 को उन्हें मराठी साहित्य सम्मेलन का अध्यक्ष चुना गया। 13 दिसम्बर 1937 को नागपुर की एक जन-सभा में उन्होंने अलग पाकिस्तान के लिये चल रहे प्रयासों को असफल करने की प्रेरणा दी थी । 22 जून 1941 को उनकी भेंट नेताजी सुभाष चंद्र बोस से हुई। 9 अक्टूबर 1942 को भारत की स्वतन्त्रता के निवेदन सहित उन्होंने चर्चिल को तार भेज कर सूचित किया। सावरकर जीवन भर अखण्ड भारत के पक्ष में रहे। स्वतन्त्रता प्राप्ति के माध्यमों के बारे में गान्धी और सावरकर का एकदम अलग दृष्टिकोण था। 1943 के बाद दादर, बम्बई में रहे। 16 मार्च 1945 को इनके भ्राता बाबूराव का देहान्त हुआ। 19 अप्रैल 1945 को उन्होंने अखिल भारतीय रजवाड़ा हिन्दू सभा सम्मेलन की अध्यक्षता की। इसी वर्ष 8 मई को उनकी पुत्री प्रभात का विवाह सम्पन्न हुआ। अप्रैल 1946 में बम्बई सरकार ने सावरकर के लिखे साहित्य पर से प्रतिबन्ध हटा लिया। 1947 में इन्होने भारत विभाजन का विरोध किया। महात्मा रामचन्द्र वीर नामक (हिन्दू महासभा के नेता एवं सन्त) ने उनका समर्थन किया।
हिन्दू राष्ट्रवाद
सावरकर 20वीं शताब्दी के सबसे बड़े हिन्दूवादी रहे। विनायक दामोदर सावरकर को बचपन से ही हिन्दू शब्द से बेहद लगाव था। सावरकर ने जीवन भर हिन्दू, हिन्दी और हिन्दुस्तान के लिए ही काम किया। सावरकर को 6 बार अखिल भारतीय हिन्दू महासभा का राष्ट्रीय अध्यक्ष चुना गया। 1937 में उन्हें हिन्दू महासभा का अध्यक्ष चुना गया, जिसके बाद 1938 में हिन्दू महासभा को राजनीतिक दल घोषित कर दिया गया।
हिन्दू राष्ट्र की राजनीतिक विचारधारा को विकसित करने का बहुत बड़ा श्रेय सावरकर को जाता है। उनकी इस विचारधारा के कारण आजादी के बाद की सरकारों ने उन्हें वह महत्त्व नहीं दिया जिसके वे वास्तविक हकदार थे।
नागरिक प्रतिरोध आन्दोलन
सावरकर जब 1937 में रिहा हुए तथा 1941-43 हिन्दू महासभा को संबोधित करते हुए आज़ाद हिंद फौज के विरोध में कहा " तुम गोरों(अंग्रेजो) की फौज में भर्ती हो जाओ और इन्हें मजबूती दो "
स्वातन्त्र्योत्तर जीवन
15 अगस्त 1947 को उन्होंने सावरकर सदान्तो में भारतीय तिरंगा एवं भगवा, दो-दो ध्वजारोहण किये। इस अवसर पर प्रतिक्रिया व्यक्त करते हुए उन्होंने पत्रकारों से कहा कि मुझे स्वराज्य प्राप्ति की खुशी है, परन्तु वह खण्डित है, इसका दु:ख है। उन्होंने यह भी कहा कि राज्य की सीमायें नदी तथा पहाड़ों या सन्धि-पत्रों से निर्धारित नहीं होतीं, वे देश के नवयुवकों के शौर्य, धैर्य, त्याग एवं पराक्रम से निर्धारित होती हैं । 5 फरवरी 1948 को महात्मा गांधी की हत्या के उपरान्त उन्हें प्रिवेन्टिव डिटेन्शन एक्ट धारा के अन्तर्गत गिरफ्तार कर लिया गया। 19 अक्टूबर 1949 को इनके अनुज नारायणराव का देहान्त हो गया। 4 अप्रैल 1950 को पाकिस्तानी प्रधानमन्त्री लियाक़त अली ख़ान के दिल्ली आगमन की पूर्व संध्या पर उन्हें सावधानीवश बेलगाम जेल में रोक कर रखा गया। मई, 1952 में पुणे की एक विशाल सभा में अभिनव भारत संगठन को उसके उद्देश्य (भारतीय स्वतन्त्रता प्राप्ति) पूर्ण होने पर भंग किया गया। 10 नवम्बर 1957 को नई दिल्ली में आयोजित हुए, 1857 के प्रथम भारतीय स्वतन्त्रता संग्राम के शाताब्दी समारोह में वे मुख्य वक्ता रहे। 8 अक्टूबर 1949 को उन्हें पुणे विश्वविद्यालय ने डी०लिट० की मानद उपाधि से अलंकृत किया। 8 नवम्बर 1963 को इनकी पत्नी यमुनाबाई चल बसीं। सितम्बर, 1965 से उन्हें तेज ज्वर ने आ घेरा, जिसके बाद इनका स्वास्थ्य गिरने लगा। 1 फ़रवरी 1966 को उन्होंने मृत्युपर्यन्त उपवास करने का निर्णय लिया। 26 फरवरी 1966 को बम्बई में भारतीय समयानुसार प्रातः 10 बजे उन्होंने पार्थिव शरीर छोड़कर परमधाम को प्रस्थान किया ।
महात्मा गाँधी की हत्या में गिरफ्तार और निर्दोष सिद्ध
गांधीजी के हत्या में सावरकर के सहयोगी होने का आरोप लगा जो सिद्ध नहीं हो सका। एक सच्चाई यह भी है कि महात्मा गांधी और सावरकर-बन्धुओं का परिचय बहुत पुराना था। सावरकर-बन्धुओं के व्यक्तित्व के कई पहलुओं से प्रभावित होने वालों और उन्हें ‘वीर’ कहने और मानने वालों में गांधी भी थे।
धार्मिक विचार
सावरकर गाय को पूजनीय नहीं मानते थे, कहते थे कि गाय एक उपयोगी पशु है। सावरकर एक बुद्धिवादी व्यक्ति थे, परंतु कई प्रमाणोम से लगता है कि वे ईश्वर में विश्वास रखते थे। 'मोपला' पुस्तक की भूमिका में उन्होंने "ईश्वर कृपा..." ऐसा शब्दप्रसोग किया है। उनके समकालीन विद्वान आचार्य अत्रे ने "क्रांतिकारकांचे कुलपुरुष-सावरकर" में लिखा है कि उन्होंने दुर्गा देवी की मूर्ति के समक्ष स्वतंत्रता संग्राम में प्राणाहुति देने तक की प्रतिज्ञा की। इससे उनकी आस्तिकता का पता चलता है।
सावरकर साहित्य
सावरकर ने 10,000 से अधिक पन्ने मराठी भाषा में तथा 1500 से अधिक पन्ने अंग्रेजी में लिखा है। बहुत कम मराठी लेखकों ने इतना मौलिक लिखा है। उनकी "सागरा प्राण तळमळला", "हे हिन्दु नृसिंहा प्रभो शिवाजी राजा", "जयोस्तुते", "तानाजीचा पोवाडा" आदि कविताएँ अत्यन्त लोकप्रिय हैं। स्वातंत्र्यवीर सावरकर की 40 पुस्तकें बाजार में उपलब्ध हैं, जो निम्नलिखित हैं-
कविता
महाकाव्य
स्फुट काव्य
"सागरा प्राण तळमळला" (मेरा दिल तड़प रहा है, हे महासागर)
हे सागर, मुझे मेरी मातृभूमि में वापस ले चलो; मेरी आत्मा तड़प रही है।
मेरे मातृभूमि के पांव धोते हुए मैंने तुम्हें हमेशा देखा था।
यह जानकर मेरी भारत माँ को विरह की शंका हुई और उसका हृदय वेदना से भरा, तो तुमने उससे वादा किया कि तुम मुझे वापस ले आओगे ।
यह सुनकर मैं भी निश्चिंत हो गया । मुझे विश्वास था कि दुनिया का मेरा अनुभव, मुझे उसकी बेहतर सेवा करने में मदद करेगा।
यह कहते हुए कि मैं जल्दी लौटूंगा, मैंने उससे विदा ले ली।
ओह, महासागर, मैं अब अपनी मातृभूमि के लिए तरस रहा हूं ।
जाल में फंसे हिरण या पिंजरे में फँसे हुए कबूतर की तरह मेरी हालत हो गई है (तुमने जो वादा किया था वह कपटपूर्ण था!)
मैं अब और अलगाव नहीं सह सकता, ऐसा लग रहा है दसों दिशाओं मैं अंधेरा सा छा गया है।
मैंने यह सद्गुणों के फूल (बैरिस्टर की पदवी, फ्रांस और रशिया से बगावत के तरीके ) जमा किए थे, इस उम्मीद में कि मेरी माँ उनकी महक से और महक उठेगी।
मगर क्या फायदा, यह ज्ञान और गुण सिर्फ एक बोझ हैं, अगर मेरी माँ इससे समृद्ध नहीं हो सकती ?
किसी आम के बड़े पेड़ जैसा हमे छाव देने वाला मेरा बड़ा भाई, घर में नई आई हुई दो बहुएं जिन्होंने लताओंकी तरह हमारे वृक्षरूपी परिवार को बांध कर रखा है और मेरा ताजे गुलाब जैसा छोटा भाई हे सागर आपने मेरा फूलोंसे भरा बगीचा छीन लिया ।
आकाश में बहोत से तारे ओर नक्षत्र है पर मुझे मेरी मातृभूमि भारत का तारा ही पसंद है ।
यहां बड़े बड़े महल और घर हैं मगर मुझे तो मेरी मां की झोपड़ी ही प्यारी लगती हैं ।
तुम ये ऐश्वर्य राज्य देने की बात करते हो मगर मैं हंसते हंसते वहा जंगलो मैं वनवास सह लूंगा ।
बस अब मुझे ओर झांसा मत दो मुझे मेरे प्यारे देशवासियों कि याद आ रही है,
तुम्हे हजारों नदिया मिलने आती है अगर किसी अकाल से तुम्हारी प्रिय नदी नहीं आ सकी तो तुम बैचेन हो जाते होंगे तुम्हे उसी बैचैनी का वास्ता है ।
मुझे यहां फंसाकर तुमने मेरे मां को कमजोर समझ लिया होगा तो सुनो वो कमजोर नहीं है वो ये सब अगस्त्य ऋषि को बताएगी जिन्होंने तुम्हे एक क्षण में पी लिया था ।
पाल ने उस महत्वपूर्ण अवसर का वर्णन 29 साल बाद एक लेख, "सावरकर की यादें," दिनांक 27 मई 1938 को द मराठा, पुणे में किया। पाल ने लिखा, "वर्तमान में, उन्होंने (सावरकर) एक गाना गुनगुनाना शुरू किया। उन्होंने जैसा बनाया, वैसा ही गाया। यह एक मराठी गीत था, जिसमें भारत की दयनीय दासता का वर्णन किया गया था। सब कुछ भूलकर सावरकर गाते चले गए। इस समय उनके गालों पर आंसू छलकने लगे। उनकी आवाज दब गई। गीत अधूरा रह गया; और सावरकर बच्चों की तरह रोने लगे।"
पुस्तक एवं फिल्म
इनके जन्म की १२५वीं वर्षगांठ पर इनके ऊपर एक अलाभ जालस्थल आरंभ किया गया है। इसका संपर्क अधोलिखित काड़ियों मॆं दिया गया है। इसमें इनके जीवन के बारे में विस्तृत ब्यौरा, डाउनलोड हेतु ऑडियो व वीडियो उपलब्ध हैं। यहां उनके द्वारा रचित १९२४ का दुर्लभ पाठ्य भी उपलब्ध है। यह जालस्थल २८ मई, २००७ को आरंभ हुआ था।
सामाजिक उत्थान
सावरकर एक महान समाज सुधारक भी थे। उनका दृढ़ विश्वास था, कि सामाजिक एवं सार्वजनिक सुधार बराबरी का महत्त्व रखते हैं व एक दूसरे के पूरक हैं। उनके समय में समाज बहुत सी कुरीतियों और बेड़ियों के बंधनों में जकड़ा हुआ था। इस कारण हिन्दू समाज बहुत ही दुर्बल हो गया था। अपने भाषणों, लेखों व कृत्यों से इन्होंने समाज सुधार के निरंतर प्रयास किए। हालांकि यह भी सत्य है, कि सावरकर ने सामाजिक कार्यों में तब ध्यान लगाया, जब उन्हें राजनीतिक कलापों से निषेध कर दिया गया था। किन्तु उनका समाज सुधार जीवन पर्यन्त चला। उनके सामाजिक उत्थान कार्यक्रम ना केवल हिन्दुओं के लिए बल्कि राष्ट्र को समर्पित होते थे। १९२४ से १९३७ का समय इनके जीवन का समाज सुधार को समर्पित काल रहा।
सावरकर के अनुसार हिन्दू समाज सात बेड़ियों में जकड़ा हुआ था।। सावरकरजी हिन्दू समाज में प्रचलित जाति-भेद एवं छुआछूत के घोर विरोधी थे। बम्बई का पतितपावन मंदिर इसका जीवन्त उदाहरण है, जो हिन्दू धर्म की प्रत्येक जाति के लोगों के लिए समान रूप से खुला है।। पिछले सौ वर्षों में इन बन्धनों से किसी हद तक मुक्ति सावरकर के ही अथक प्रयासों का परिणाम है।
राष्ट्रभाषा के रूप में हिन्दी का समर्थन
हिन्दी भाषा को राष्ट्रभाषा बनाने के लिए सावरकर सन् 1906 से ही प्रयत्नशील थे। लन्दन स्थित भारत भवन (इंडिया हाउस) में संस्था 'अभिनव भारत' के कार्यकर्ता रात्रि को सोने के पहले स्वतंत्रता के चार सूत्रीय संकल्पों को दोहराते थे। उसमें चौथा सूत्र होता था ‘हिन्दी को राष्ट्रभाषा व देवनागरी को राष्ट्रलिपि घोषित करना'।
मराठी पारिभाषिक शब्दावली में योगदान
भाषाशुद्धि का आग्रह धरकर सावरकर ने मराठी भाषा को अनेकों पारिभाषिक शब्द दिये, उनके कुछ उदाहरण निम्नलिखित हैं -
सावरकर के नाम पर स्थापित संस्थाएँ
सावरकर के कार्य को आगे बढ़ाने के लिए भारत में अनेक संस्थाएँ कार्यरत हैं, उनमें से कुछ ये हैं-
ऐसेंशन द्वीप
Ascension island
खैरहा, सांरगढ मण्डल
खैरहा, सांरगढ मण्डल में भारत के छत्तीसगढ़ राज्य के अन्तर्गत रायगढ़] जिले का एक गाँव है।
शिमोगा एक्स्प्रेस ६२२७
शिमोगा एक्स्प्रेस 6227  भारतीय रेल द्वारा संचालित एक मेल एक्स्प्रेस ट्रेन है। यह ट्रेन बंगलौर सिटी जंक्शन रेलवे स्टेशन (स्टेशन कोड:SBC) से 11:40PM बजे छूटती है और शिमोगा टाउन रेलवे स्टेशन (स्टेशन कोड:SMET) पर 06:15AM बजे पहुंचती है। इसकी यात्रा अवधि है 6 घंटे 35 मिनट।
मांझीपुर
मांझीपुर उत्तरप्रदेश के सहारनपुर जिले में एक गाँव है।
अबू उबैदाह इब्न अल-जर्राह
अबू उबैदाह इब्न अल-जर्राह; Abu Ubaidah Ibn Al-Jarrah: أبو عبيدة عامر بن عبدالله بن الجراح) ''‏‎ इस्लामी पैंगबर हजरत मुहम्मद सहाब के सहाबाओ में से एक थे और खलीफा हजरत उमर के खिलाफत शासन काल में एक बड़े वर्ग के कमांडर थे तथा खलीफा हजरत उमर के उत्तराधिकारियो की सूची में भी थे।
प्रारंभिक जीवन
हजरत अबू उबैदाह का जन्म 583 ईस्वी में मक्का, अरब में हुआ था। इनके पिता अबू उबैदाह अब्दुल्लाह इब्न अल जर्राह पेशे से एक व्यापारी थे जो अरब के एक कुरैश कबीले से थे। हजरत अबू उबैदाह कुरैश कबीले के धनी व्यक्तियो में से एक थे जिस कारण अपनी शीलता और बहादुरी के लिए मक्का में कुरैश के बीच प्रसिद्ध थे अबू उबैदाह ने हजरत अबु बक्रर सिद्दीक के इस्लाम स्वीकार करने के एक दिन बाद इस्लाम धर्म स्वीकार कर लिया था।
सैन्य नेतृत्व
हजरत अबू उबैदाह ने लेवंत क्षेत्र में अधिक सैन्य नेतृत्व किया जिसमें रशीदुन सेना को महत्वपूर्ण सफलताएँ मिली जिसके लिए उन्हें 634 ईस्वी में लेंवत क्षेत्र का गवर्नर भी नियुक्त किया गया था जो 638 तक रहे गवर्नर के पद समाप्ति के एक वर्ष वाद 639 ईस्वी में मृत्यु हो गई थी।
सरिय्या अबू उबैदाह इब्न अल-जर्राह
एक प्रारंभिक इस्लामी अभियान था जो अगस्त 627 में इस्लामिक कैलेंडर के 6हिजरी के चौथे महीने में हुआ था। इस्लाम के पैग़म्बर मुहम्मद द्वारा साथी (सहाबा) मुहम्मद बिन मसलमा रज़ि० के नेतृत्व में बनू सालबा जनजाति पर पहला हमला विफल रहा, मसलमा रज़ि० के साथियों की शहादत के बाद रबीउल आखिर 06 हि० ही में नबी सल्लल्लाहु अलैहि वसल्लम ने हज़रत  अबू उबैदाह इब्न अल-जर्राह रजि० को जुलक़िस्सा की ओर रवाना फ़रमाया। उन्होंने चालीस व्यक्तिों को लेकर सहाबा किराम रजि० की शहादतगाह का रुख किया और रात भर पैदल सफर कर के बहुत सवेरे बनू सालवा के इलाके में पहुंचते ही छापा मार दिया, लेकिन लेकिन वे जल्दी से पहाड़ों पर भाग गए। मुसलमानों ने उनके मवेशी, कपड़े ले लिए और एक आदमी को पकड़ लिया। पकड़े गए आदमी ने इस्लाम कबूल कर लिया और मुहम्मद ने उसे रिहा कर दिया।
विश्व बालश्रम दिवस
विश्व बालश्रम दिवस 12 जून को मनाया जाता है।
भारत
भारत में बालश्रम की समस्या दशकों से प्रचलित है। भारत सरकार ने बालश्रम की समस्या को समाप्त कदम उठाए हैं। भारतीय संविधान के अनुच्छेद 23 खतरनाक उद्योगों में बच्चों के रोजगार पर प्रतिबंध लगाता है।
सौरीन्द्र बारिक
सौरीन्द्र बारिक  ओड़िया भाषा के विख्यात साहित्यकार हैं। इनके द्वारा रचित एक कविता–संग्रह आकाश परि निबिड़ के लिये उन्हें सन् १९८८ में साहित्य अकादमी पुरस्कार (ओड़िया) से सम्मानित किया गया।
राजन मिश्र - साजन मिश्र
400 साल की पारिवारिक परम्परा को आगे बढ़ाते हुए इन दोनों भईयों को संगीत जगत में बहुत ही सम्मान से देखा जाता है। बनारस घराने में जन्मे पंडित राजन और पंडित साजन मिश्रा को संगीत की शिक्षा उनके दादा जी पंडित बड़े राम जी मिश्रा और पिता पंडित हनुमान मिश्रा ने ही दी।
साजन जी का विवाह पंडित बिरजू महाराज की पुत्री- 'कविता' से हुआ था और राजन जी का विवाह पंडित दामोदर मिश्र की पुत्री- 'बीना' से हुआ था ! आज राजन जी के सुपुत्र - रितेश और रजनीश भी सफल गायक के रूप में अपनी पहचान बना चुके हैं ! साजन जी का पुत्र - 'स्वरांश' भी निरंतर संगीत साधना में रत है !
वैसे तो मशहूर राजन और साजन मिश्रा ने कभी फिल्मों के संगीत निर्देशन के सम्बन्ध में कभी अपनी रूचि नहीं दिखाई, किन्तु अभी लखनऊ के निर्देशक राकेश मंजुल की फिल्म- 'तेरा देश, मेरा देश' के लिए संगीत निर्देशन की सहमति दी है।
पंडित राजन मिश्रा का कोरोना के कारण रविवार २५ अप्रैल २०२१ को निधन हो गया। उन्होंने 70 वर्ष की उम्र में दिल्ली के एक अस्पताल में अंतिम सांस ली। पंडित राजन मिश्रा को हृदय में समस्या होने के बाद दिल्ली के एक अस्पताल में भर्ती कराया गया था लेकिन डॉक्टरों के अथक प्रयास के बाद भी उनकी जान नहीं बचायी जा सकी।
ज़ाम्बिया
ज़ाम्बिया गणराज्य दक्षिणी अफ्रीका में स्थित एक स्थलरुद्ध देश है। इसकी सीमा उत्तर में कांगो लोकतान्त्रिक गणराज्य, उत्तर-पूर्व में जिम्बाब्वे और बोत्सवाना, दक्षिण में नामीबिया और पश्चिम में अंगोला से मिलती है। देश की राजधानी लुसाका देश के दक्षिण-मध्य में स्थित है। देश की जनसंख्या दक्षिण में राजधानी लुसाका और उत्तर-पश्चिम के कांसे की खदान के इर्द-गिर्द सिमटी हुई है। समाजवादी विचारधारा वाली सरकार के लंबे समय तक के शासनकाल का नतीजा आज जाम्बिया को भुगतना विकास दर में पिछड़े होने के तौर पर भुगतना पड़ रहा है, इसके अलावा एड्स की समस्या भी देश में विकराल है। एक अनुमान है कि व्यस्क आबादी का 10 प्रतिशत एड्स की चपेट में है। देश की 55 प्रतिशत जनसंख्या 2 डालर प्रतिदिन से कम में जीवनयापन करती है।
केलवा
केलवा (Kelwa) या केलवे (Kelve) भारत के महाराष्ट्र राज्य के पालघर ज़िले में स्थित एक गाँव है।
मनर
मनर में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
रामपुर गाँव, गुरुआ (गया)
रामपुर गुरुआ, गया, बिहार स्थित एक गाँव है।
ब्राह्म विवाह
भविष्य पुराण मेंब्रह्मा जी के अनुसार अच्छे सील स्वभाव वाले उत्तम कुल के वर्ग को स्वयं बुलाकर उसे अलंकृत और पूजित कर कन्या देना "ब्राह्म विवाह" कहलाता है। आगे ब्रह्माजी बतलाते हैं इस विवाह के बारे में इस विवाह से उत्पन्न धर्माचारी पुत्र दस पीढ़ी आगे और दस पीढ़ी पीछे के कुलों का तथा २१वां अपना भी उद्धार करता है।
जय पाण्डेय
गल्ली, भनोली तहसील
गल्ली, भनोली तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
अमझर, सांरगढ मण्डल
अमझर, सांरगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
आई आई एफ ए सर्वश्रेष्ठ अभिनेता पुरस्कार
आई आई एफ ए सर्वश्रेष्ठ अभिनेता पुरस्कार दर्शकों द्वारा चुना जाता है और प्रति वर्ष अंतर्राष्ट्रीय भारतीय फ़िल्म अकादमी द्वारा आयोजित समारोह में दिया जाने वाला पुरस्कार है। यह हिन्दी फ़िल्म में बेहतर अभिनय के लिये फ़िल्म के मुख्य अभिनेता को दिया जाता है।
शिमोगा एक्स्प्रेस ६२२७ब
शिमोगा एक्स्प्रेस 6227B  भारतीय रेल द्वारा संचालित एक मेल एक्स्प्रेस ट्रेन है। यह ट्रेन बंगलौर सिटी जंक्शन रेलवे स्टेशन (स्टेशन कोड:SBC) से 11:40PM बजे छूटती है और शिमोगा टाउन रेलवे स्टेशन (स्टेशन कोड:SMET) पर 06:15AM बजे पहुंचती है। इसकी यात्रा अवधि है 6 घंटे 35 मिनट।
आरणी, तिरुवन्नामलई
आरणी (Arani) भारत के तमिल नाडु राज्य के तिरुवन्नामलई ज़िले में स्थित एक नगर है। ज़िले के मुख्यालय, तिरुवन्नामलई, के बाद यह ज़िले का दूसरा सबसे बड़ा नगर है।
दैव विवाह
भविष्य पुराण में जगतपिता ब्रह्मा के अनुसार विवाह आठ प्रकार के होते हैं । यज्ञ में  सम्यक प्रकार से कर्म करते हुए रित्विज को अलंकृत कर कन्या देने को "दैव विवाह" कहते हैं। दैव विवाह से उत्पन्न पुत्र सात पीढ़ी आगे तथा सात पीढ़ी पीछे इस प्रकार १४ पीढ़ियों का उद्धार करने वाला होता है।
मनुखाप
मनुखाप में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
शिमोगा एक्स्प्रेस 06227
शिमोगा एक्स्प्रेस 06227  भारतीय रेल द्वारा संचालित एक मेल एक्स्प्रेस ट्रेन है। यह ट्रेन बंगलौर सिटी जंक्शन रेलवे स्टेशन (स्टेशन कोड:SBC) से 11:40PM बजे छूटती है और शिमोगा टाउन रेलवे स्टेशन (स्टेशन कोड:SMET) पर 06:15AM बजे पहुंचती है। इसकी यात्रा अवधि है 6 घंटे 35 मिनट।
बेन मैकडरमोट
बेंजामिन रेजिनाल्ड मैकडरमोट (जन्म 12 दिसंबर 1994) एक ऑस्ट्रेलियाई क्रिकेटर हैं।
आईएसओ १५९१९
आईएसओ १५९१९ (ISO 15 919) भारतीय लिपियों के लैटिन लिपि में लिप्यन्तरण का एक आईएसओ मानक है। यह मानक लिप्यन्तरण बहुत सीमा तक आईएएसटी पर आधारित है (किन्तु कुछ अन्तर भी हैं) किन्तु यह उन ध्वनियों को भी समाहित किये हुए है जो संस्कृत में नहीं हैं। यद्यपि म्यांमार लिपि, तिब्बती लिपि, खमेर लिपि, थाई लिपि और लाओ लिपि भी अन्य भारतीय लिपियों की भांति ब्राह्मी लिपि से ही उत्पन्न हैं तथापि यह मानक इन लिपियों पर लागू नहीं होता।
सियामंग
सियामंग (Nomascus) गिबन के चार जीववैज्ञानिक वंशों में से एक है जो मलेशिया, थाईलैण्ड और सुमात्रा में पाया जाता है। काले रंग का यह वृक्ष विचरणी प्राणी अन्य सभी गिबनों से बड़े आकार का होता है और १ मीटर लम्बा तथा १४ किलोग्राम तक के भार वाला होता है।
विवरण
सियामंग की दो विशेषताएँ हैं। प्रथम, इसके पाऊँ की दो ऊँगलियों का आधा भाग चर्म से जुड़ा उआ होता है। दूसरा इसके गले में एक सिर के आकार तक फूल सकने वाला भाग होता है जिसमें हवा भर के सियामंग बहुत ऊँची आवाज़ें निकाल सकता है। प्राणी उद्यानों में रखे हुए सियामंग लगभग ४० वर्षों तक जीते हैं।
विलुप्ति का संकट
मलेशिया और सुमात्रा में वनों की कटाई से सियामंग के निवास ख़तरे में हैं और अन्य जातियों के साथ-साथ इनपर भी संकट मंडरा रहा है।
शेरखान गाँव, एतमादपुर (आगरा)
शेरखान एतमादपुर, आगरा, उत्तर प्रदेश स्थित एक गाँव है।
प्रतीक गांधी
प्रतीक गांधी एक भारतीय थिएटर और फिल्म अभिनेता हैं, जो मुख्य रूप से गुजराती थिएटर और सिनेमा में काम करते हैं। उन्हें २०२० में सोनी लिव पर प्रदर्शित की गयी जीवनी श्रृंखला स्कैम १९९२ में हर्षद मेहता की भूमिका के लिए खूब लोकप्रियता मिली।
प्रारंभिक जीवन
प्रतीक गांधी का जन्म सूरत, गुजरात में हुआ था। उनके माता-पिता जो शिक्षक थे। उन्होंने सूरत में अध्ययन किया जहां वह थिएटर कला में शामिल थे। वह डॉक्टर बनना चाहते थे, लेकिन स्कूल में कम ग्रेड के कारण महाराष्ट्र में औद्योगिक इंजीनियरिंग का विकल्प चुना। उन्होंने स्नातक किया और दिन में रिलायन्स इण्डस्ट्रीज में इंजीनियर के रूप में काम करने लगे और शाम को थिएटर करने लगे। उन्होंने सातारा और पुणे में राष्ट्रीय उत्पादकता परिषद के साथ काम किया और बाद में मुंबई में एक बहुराष्ट्रीय निगम के लिए भी काम किया।
करियर
प्रतीक गांधी को फिरोज भगत, अपरा मेहता, विप्रा रावल के साथ एक गुजराती नाटक आ प्यार के पेले पार में काम करने का अवसर मिला। यह नाटक व्यावसायिक रूप से सफल रहा। उन्हें गुजराती रंगमंच के एक अन्य कलाकार मनोज शाह के साथ भी अभिनय करने का मौका मिला। उन्हें गुजराती फिल्म बे यार (2014) में एक भूमिका मिली जो व्यावसायिक रूप से सफल रही। उन्होंने कई हिट नाटकों जैसे मेरे पिया गए रंगून, हू चंद्रकांत बख्शी के साथ-साथ अमे बढ़ा साठे तो दूनिया लाइये माथे जैसे थिएटर में काम करना जारी रखा, जिसमें उन्होंने कई भूमिकाएँ निभाईं। मोहन का मसाला के लिए उनका नाम लिम्का बुक ऑफ़ रिकॉर्ड्स में भी शामिल है; इसमें उन्होंने एक ही दिन में तीन भाषाओं, अंग्रेजी, हिंदी और गुजराती में एक मोनोलॉग का प्रदर्शन किया था। उन्होंने रोंग साइड राजू (2016) में मुख्य भूमिका निभाई, जो व्यावसायिक रूप से सफल भी हुई। इस फिल्म ने सर्वश्रेष्ठ गुजराती फिल्म का राष्ट्रीय पुरस्कार भी जीता।
2020 की हंसल मेहता द्वारा निर्देशित वेब सीरीज़, स्कैम 1992 में उन्होंने हर्षद मेहता की भूमिका निभाई जो एक ब्लॉकबस्टर साबित हुई।
व्यक्तिगत जीवन
प्रतीक के माता-पिता पेशे से शिक्षक हैं। उन्होंने टेलीविजन और थिएटर अभिनेत्री भामिनी ओझा से 2009 में शादी की थी। उनकी एक बेटी है जिनका नाम मिराया है और उनका जन्म 2014 में हुआ था। उनके छोटे भाई का नाम पुनीत गांधी है, जो पेशे से एक डिजाइनर है, लेकिन उन्होंने लव नी भवई के गाने "अठैदा करे चे" में आवाज दी।
बुदबुदा, सांरगढ मण्डल
बुदबुदा, सांरगढ मण्डल में भारत के छत्तीसगढ़ राज्य के अन्तर्गत रायगढ़] जिले का एक गाँव है।
सेली, पिथौरागढ (सदर) तहसील
सेली, पिथौरागढ (सदर) तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
रामा बीघा गाँव, गुरुआ (गया)
रामा बीघा गुरुआ, गया, बिहार स्थित एक गाँव है।
कैगा परमाणु शक्ति संयंत्र
कैगा परमाणु शक्ति संयंत्र (Kaiga Atomic Power Station) भारत के कर्नाटक राज्य के उत्तर कन्नड़ ज़िले के कैगा ग्राम के समीप काली नदी के किनारे स्थित एक नाभिकीय ऊर्जा संयंत्र है। यह सन् २००० से कार्यरत है। इसका संचालन भारतीय नाभिकीय विद्युत निगम लिमिटेड के द्वारा किया जाता है। इसमें चार इकाइयाँ हैं। चौथी ईकाई २० नवम्बर २०१० को क्रांतिक (क्रिटिकल) हुई थी।
फॉल (2022 फ़िल्म)
फॉल (Fall; अर्थ: गिरना) अंग्रेज़ी भाषा की अमेरिकी फ़िल्म है। इसे स्कॉट मान द्वारा निर्देशित किया गया है। कहानी उन्होंने और जोनाथन फ्रैंक ने लिखी है। ग्रेस कैरोलिन करी, वर्जीनिया गार्डनर, मेसन गुडिंग और जेफरी डीन मॉर्गन इसमें अभिनेता हैं। यह फिल्म दो महिलाओं की कहानी है जो 2,000 फुट (610 मीटर) ऊंचे टेलीविजन प्रसारण टावर पर चढ़ जाती हैं। फिर वह उसके ऊपर ही फंस जाती हैं।
इसे लायंसगेट फिल्म्स द्वारा 12 अगस्त, 2022 को संयुक्त राज्य अमेरिका में सिनेमाघरों में जारी किया गया था। यह बॉक्स ऑफिस पर सफल रही है। 30 लाख डॉलर के बजट के मुकाबले इसने दुनिया भर में 2.1 करोड़ डॉलर की कमाई की। इसे अधिकतर सकारात्मक समीक्षा मिली हैं।
कहानी सारांश
दो सच्चे दोस्त बेकी और हंटर, बेकी के पति डैन के साथ पर्वतारोहण कर रहे होते हैं। उसका पैर फिसल जाता है और वह गिरकर मर जाता है। एक साल बाद, बेकी ने पर्वतारोहण करना छोड़ दिया है और शराब की लत में पड़ गई है। उसने खुद को अपने पिता, जेम्स से भी अलग कर लिया है। क्योंकि वह कहते हैं कि डैन उसके लिए सही आदमी नहीं था। डैन की मृत्यु के एक साल बाद, हंटर उसे रेगिस्तान में बंद हो चुके 2,000 फुट (600 मीटर) ऊँचे बी-67 टीवी टॉवर पर चढ़ने के लिए कहती है। जहाँ वह अपने मन की शांति के लिये डैन की राख को ऊपर से बिखेर सकती है। बेकी शुरू में मना कर देती है। फिर उसका मन बदल जाता है।
अगले दिन, हंटर और बेकी टावर के शीर्ष पर क्षतिग्रस्त सीढ़ी से सफलतापूर्वक चढ़ जाते हैं। फिर वहां से बेकी राख बिखेर देती है। हालाँकि, जैसे ही वे नीचे उतरना शुरू करते हैं, सीढ़ी टूट जाती है। इससे वे जमीन से लगभग 2,000 फीट ऊपर फंस जाते हैं। इसके अलावा, उनका पानी और एक छोटा ड्रोन वाला बैग उनकी रस्सी की पहुंच से परे एक डिश पर गिर जाता है। सुदूर स्थान होने के बावजूद, हंटर को पहले तो भरोसा था कि आपातकालीन सेवाएं को सीढ़ी के दुर्घटनाग्रस्त होने की सूचना मिल जाएगी। लेकिन मदद नहीं आती है। वे अपने सेलफोन का उपयोग करने की कोशिश करते हैं लेकिन वह नहीं लगता है। हंटर अपने फोन को अपने जूतों में पैक करके नीचे फेंक के संदेश भेजने की कोशिश करती है। लेकिन संदेश प्रसारित होने से पहले फोन जमीन से टकराकर नष्ट हो जाता है।
बाद में इस जोड़ी को पास में डेरा डाले हुए दो लोग दिखते हैं। वह उनका ध्यान आकर्षित करने की कोशिश करते हैं, लेकिन कोई फायदा नहीं होता है। वे अंधेरा होने तक प्रतीक्षा करते हैं और पोल पर एक आपातकालीन बॉक्स में मिली फ्लेयर गन से फायर करते हैं। वह दो लोग इसे देख लेते हैं, लेकिन उनकी मदद करने के बजाय, वे हंटर का वाहन चुरा लेते हैं और भाग जाते हैं।
शिमोगा मैसूर एक्स्प्रेस ६२२८अ
शिमोगा मैसूर एक्स्प्रेस 6228A  भारतीय रेल द्वारा संचालित एक मेल एक्स्प्रेस ट्रेन है। यह ट्रेन शिमोगा टाउन रेलवे स्टेशन (स्टेशन कोड:SMET) से 10:00PM बजे छूटती है और मैसूर जंक्शन रेलवे स्टेशन (स्टेशन कोड:MYS) पर 07:00AM बजे पहुंचती है। इसकी यात्रा अवधि है 9 घंटे 0 मिनट।
सीवूर
सीवूर (Seevoor) या सेवूर (Sevur) भारत के तमिल नाडु राज्य के वेल्लूर ज़िले में स्थित एक नगर है।
मनोहारी
मनोहारी में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
प्राजापत्य विवाह
भविष्य पुराण में जगतपिता ब्रह्मा के अनुसार विवाह आठ प्रकार के होते हैं यदि "तुम दोनों एक साथ गृहस्थ धर्म का पालन करो" यह कहकर पूजन करके कन्यादान किया जाता है। वह "प्राजापत्य विवाह" कहलाता है। इस विवाह से उत्पन्न पुत्र छ: पीछे के प्रथा छ: आगे के कुलों को तारता है। ब्राह्मादि चार विवाहों से उत्पन्न पुत्र ब्रह्मतेज से संपन्न, सिलवान, रूप, सत्व आदि गुणों से युक्त धनवान, पुत्रवान, यसस्वि, धर्मिष्ठ और दीर्घजीवी होते हैं।
जय पाण्डेय
वीरू देवगन
वीरू देवगन (1934- 27 मई 2019) बॉलीवुड में एक भारतीय स्टंट और एक्शन कोरियोग्राफर और फिल्म निर्देशक थे। इनका जन्म 1934 में अमृतसर में देवगन परिवार में हुआ था। अभिनेता अजय देवगन और निर्देशक अनिल देवगन उनके पुत्र हैं। उन्होंने ८० से अधिक हिंदी फिल्मों के लिए लड़ाई और एक्शन दृश्यों को कोरियोग्राफ किया है। इसके अलावा उन्होंने एक फिल्म भी निर्देशित की है, जिसका शीर्षक हिंदुस्तान की कसम है जो १९९९ में प्रदर्शित हुई थी।
अमृतसर में जन्में वीरू देवगन 14 साल की उम्र में घर छोड़कर मुंबई में क़िस्मत आज़माने चले आए थे। वो ख़ुद हीरो बनना चाहते थे। इसके लिए उन्होंने काफ़ी संघर्ष किया और मुंबई में रहने के लिए अलग-अलग काम भी किये। लेकिन, जब उन्हें अभिनय में सफलता नहीं मिली तो उन्होंने एक्शन निर्देशन पर काम करना शुरू कर दिया. उन्होंने लाल बादशाह, इश्क़, इंकार, मिस्टर नटवरलाल, क्रांति, हिम्मतवाला, शहंशाह, त्रिदेव, बाप नंबरी बेटा दस नंबरी, फूल और कांटे, आज का अर्जुन, क़यामत और ख़ून भरी माँग जैसी फ़िल्मों में एक्शन दृश्यों का निर्देशन किया। लेकिन, हीरो बनने की चाह अब भी उनके दिल में बाक़ी थी तो उन्होंने अपने बड़े बेटे अजय देवगन को हीरो बनाने का फ़ैसला लिया।
पुरस्कार
वीरू देवगन इमोर्टल मेमोरीज़ अवॉर्ड और लाइफटाइम अचीवमेंट अवॉर्ड से भी नवाजे जा चुके हैं।
चांद बीबी
चांद बीबी (1550-1599), जिन्हें चांद खातून या चांद सुल्ताना के नाम से भी जाना जाता है, एक भारतीय मुस्लिम महिला योद्धा थी। उन्होंने बीजापुर (1596-1599) और अहमदनगर (1580-1590) की संरक्षक के रूप में काम किया था। चांद बीबी को सबसे ज्यादा सम्राट अकबर की मुगल सेना से अहमदनगर की रक्षा के लिए जाना जाता है। जो आज भी जनता के लिए इतिहास के तौर पर अदभुत परीचय देता है
प्रारंभिक जीवन
चांद बीबी अहमदनगर के हुसैन निज़ाम शाह प्रथम बेटी और अहमदनगर के सुल्तान बुरहान-उल-मुल्क की बहन थी। वह अरबी, फ़ारसी, तुर्की, मराठी और कन्नड़ सहित कई भाषाएं जानती थी। वह सितार बजाती थी और फूलों के चित्र बनाना उनका शौक था।
बीजापुर सल्तनत
एक गठबंधन नीति का अनुसरण करते हुए चांद बीबी की शादी बीजापुर सल्तनत के अली आदिल शाह प्रथम से हुई थी। उनके पति द्वारा बीजापुर की पूर्वी सीमा के पास एक कुएं (बावड़ी) का निर्माण कराया गया और उनके नाम पर बावड़ी का नाम चांद बावड़ी रखा गया था।
अली आदिल शाह के पिता, इब्राहिम आदिल शाह प्रथम ने सुन्नी,शिया और डेक्कन के बीच शक्ति का विभाजन कर दिया था। तथापि, अली आदिल शाह ने शिया का पक्ष लिया था। 1580 में उनकी मृत्यु के बाद, शिया रईसों ने अपने नौ वर्षीय भतीजे इब्राहिम आदिल शाह द्वितीय को शासक घोषित कर दिया। डेक्कन सेनानायक कमाल ख़ान ने राज्य पर कब्ज़ा कर लिया और संरक्षक बन गए। कमाल ख़ान ने चांद बीबी का अनादर किया जिनको ऐसा लगता था कि कमाल ख़ान की सिंहासन हड़पने की महत्वाकांक्षा है। चांद बीबी ने अन्य सेनानायक हाजी किश्वर ख़ान की मदद से कमाल ख़ान के खिलाफ हमले की साजिश रची. कमाल ख़ान उस समय पकड़े गए जब वो भाग रहे थे और उन्हें किले में मौत की सजा दी गयी।
किश्वर ख़ान इब्रहिम के दूसरे संरक्षक बन गए। धरासेओ में अहमदनगर सल्तनत के खिलाफ एक लड़ाई में उनके नेतृत्व में बीजापुर की सेना ने दुश्मन सेना के सब तोपखानों और हाथियों पर कब्जा कर लिया। जीत के बाद किश्वर ख़ान ने अन्य बीजापुरी सेनानायकों को आदेश दिया कि वे कब्जाए गए सभी हाथियों को छोड़ दें। हाथी बेहद महत्वपूर्ण थे और अन्य सेनानायकों ने इसे भयंकर अपराध के रूप में लिया। चांद बीबी के साथ, उन्होंने बांकापुर के सेनानायक मुस्तफा ख़ान की मदद से किश्वर ख़ान को खत्म करने की योजना रची. किश्वर ख़ान के जासूसों ने उन्हें साजिश के बारे में बताया। किश्वर ख़ान ने मुस्तफा ख़ान के खिलाफ अपने सैनिकों को भेजा जो लड़ाई में पकड़े गए और मार दिए गए। चांद बीबी ने किश्वर ख़ान को चुनौती दी लेकिन उसने उन्हें सतारा किले में कैद कर लिया और अपने आप को राजा घोषित करने की कोशिश की। लेकिन, किश्वर ख़ान बाकी सेनानायकों के बीच बहुत अलोकप्रिय हो गया था। वह उस समय भागने के लिए मजबूर हो गया जब हब्शी सेनानायक इखलास ख़ान के नेतृत्व में एक संयुक्त सेना ने बीजापुर पर हमला कर दिया। सेना में तीन हब्शी रईसों, इखलास ख़ान, हामिद ख़ान और दिलावर ख़ान की सेना शामिल थी। किश्वर ख़ान ने अहमदनगर में अपनी किस्मत आजमाने की असफल कोशिश की और फिर गोलकुंडा के लिए भाग गए। वह निर्वासन में मुस्तफा ख़ान के एक रिश्तेदार द्वारा मार दिए गए। इस के बाद, चांद बीबी ने थोड़े समय के लिए एक संरक्षक के रूप में काम किया।
इसके बाद इखलास ख़ान संरक्षक बन गए लेकिन वह शीघ्र ही चांद बीबी द्वारा बर्खास्त कर दिए गए। बाद में उन्होंने फिर से अपनी तानाशाही शुरू कर दी जिसे जल्द ही अन्य हब्शी सेनानायकों द्वारा चुनौती दी गयी। बीजापुर में स्थिति का लाभ उठाते हुए अहमदनगर के निजाम शाही सुल्तान ने गोलकुंडा के कुतुब शाही के साथ मिलकर बीजापुर पर हमला बोल दिया। बीजापुर में उपलब्ध सैनिक संयुक्त हमलें का सामना करने के लिए पर्याप्त नहीं थे। हब्शी सेनानायकों को एहसास हुआ कि वे अकेले शहर की रक्षा नहीं कर सकतें और उन्होंने चांद बीबी को अपना इस्तीफा दे दिया। चांद बीबी द्वारा नियुक्त एक शिया सेनानायक अबू-उल-हसन, ने कर्नाटक में मराठा सेना को बुलाया। मराठों ने आक्रमणकारियों की आपूर्ति लाइनों पर हमला कर दिया और मजबूर होकर अहमदनगर-गोलकुंडा की संयुक्त सेना वापस लौट गयी।
फिर इखलास ख़ान ने बीजापुर पर अधिकार पाने के लिए दिलावर ख़ान पर हमला कर दिया। हालांकि, वह हार गए थे और 1582 से 1591 तक के लिए दिलावर ख़ान संरक्षक बन गए। जब बीजापुर राज्य में शांति बहाल हुई तो चांद बीबी अहमदनगर में लौट आई.
अहमदनगर सल्तनत
हालांकि, डेक्कन मंत्री मियां मंजू ने 6 अगस्त 1594 को शाह ताहिर के बारह वर्षीय बेटे अहमद शाह द्वितीय को राजा घोषित कर दिया। इखलास ख़ान के नेतृत्व में अहमदनगर के हब्शी रईसों ने इस योजना का विरोध किया। रईसों के मध्य बढते असंतोष ने मियां मंजू को इस बात के लिए प्रेरित किया कि वे अकबर के बेटे शाह मुराद (जो गुजरात में था) को अहमदनगर में अपनी सेना लाने के लिए आमंत्रित करे. मुराद मालवा आये जहां वे अब्दुल रहीम खान-ए-खाना की नेतृत्व वाली मुग़ल सेना में शामिल हो गए। राजा अली ख़ान मांडू में उनके साथ हो गए और संयुक्त सेना अहमदनगर की ओर बढ गयी।
हालांकि, जब मुराद अहमदनगर के लिए जा रहे थे उस समय कई कुलीन व्यक्तियों ने इखलास ख़ान को छोड़ दिया और मियां मंजू के साथ शामिल हो गए। मियां मंजू ने इखलास ख़ान और अन्य विरोधियों को हरा दिया। फिर उन्होंने मुगलों को आमंत्रित करने पर खेद व्यक्त किया लेकिन तब तक बहुत देर हो चुकी थी। उन्होंने चांद बीबी से अनुरोध किया कि वे संरक्षण स्वीकार कर ले और वे अहमद शाह द्वितीय के साथ अहमदनगर से बाहर चले गए। इखलास ख़ान भी पैठान भाग गए जहां मुगलों ने उन पर हमला किया ओर वे हार गए।
चांद बीबी ने प्रतिनिधित्व स्वीकार कर लिया और बहादुर शाह को अहमदनगर का राजा घोषित कर दिया।
अहमदनगर की रक्षा
चांद बीबी ने अपने भतीजे बीजापुर के इब्राहिम आदिल शाह द्वितीय और गोलकुंडा के मुहम्मद कुली कुतुब शाह से अपील की कि वे मुगल सेना के खिलाफ युद्ध करने के लिए एकजुट हो जाएं. इब्राहिम आदिल शाह द्वितीय ने सोहिल ख़ान के नेतृत्व में 25,000 आदमियों का एक दल भेजा जिसके साथ नलदुर्ग में येख्लास ख़ान की बाकी बची सेना शामिल हो गयी। बाद में उनके साथ गोलकुंडा के 6,000 पुरुषों का एक दल शामिल हो गया.
चांद बीबी ने मुहम्मद ख़ान को मंत्री के रूप में नियुक्त कर दिया लेकिन वह विश्वासघाती साबित हुआ। ख़ान खनन से एक प्रस्ताव के तहत उसने मुगलों को पूरी सल्तनत सौपने की पेशकश की। इस बीच ख़ान खनन ने उन जिलों पर कब्जे करना शुरू कर दिया जो बरार के समझौते में शामिल नहीं थे. सोहिल ख़ान जो बीजापुर से लौट रहा था उसे वापस आने और खनन ख़ान की मुगल सेना पर हमले का आदेश दिया गया। ख़ान खनन और मिर्जा शाहरुख के नेतृत्व में मुगल सेनाओं ने बरार के सहपुर में मुराद का शिविर छोड़ दिया और उन्हें गोदावरी नदी के किनारें सोन्पेत (या सुपा) के नजदीक बीजापुर, अहमदनगर और गोलकुंडा के संयुक्त बलों का सामना करना पड़ा. 08-09 फ़रवरी 1597 की एक भीषण लड़ाई में मुगल जीते.
अपनी जीत के बावजूद मुगल सेना हमले को आगे बढ़ाने के हिसाब से कमजोर थी और सहपुर लौट गयी। उनका एक कमांडर, राजा अली ख़ान लड़ाई में मारा गया था और अन्य कमांडरों के बीच बहुत विवाद थे। इन विवादों के कारण, ख़ान खनन को अकबर ने 1597 में वापस बुला लिया था। उसके शीघ्र बाद ही राजकुमार मुराद की मृत्यु हो गई. अकबर ने फिर अपने बेटे दनियाल और ख़ान खनन को नए सैनिकों के साथ भेजा. अकबर ने खुद उनका पीछा किया और बरहानपुर में शिविर लगाया.
अहमदनगर में, चांद बीबी के अधिकारों का नवनियुक्त मंत्री नेहंग ख़ान द्वारा विरोध किया जा रहा था। नेहंग ख़ान ने ख़ान खनन की अनुपस्थिति और बरसात के मौसम का फायदा उठाते हुए बीड के शहरों पर पुनः कब्जा कर लिया। 1599 में अकबर ने बीड के राज्यपाल को कार्य मुक्त करने के लिए दनियाल, मिर्जा यूसुफ ख़ान और ख़ान खनन को भेजा. नेहंग ख़ान भी जयपुर कोटली मार्ग को जब्त करने के लिए चल दिया, क्योंकि उसे उम्मीद थी कि वहां उसे मुग़ल मिलेंगे. हालांकि दनियाल ने पास को छोड़ दिया और वह अहमदनगर किले पर पहुंच गया। उसकी सेना ने किले को घेर लिया।
चांद बीबी ने फिर किले का बहादुरी से बचाव किया। हालांकि, वह प्रभावी प्रतिरोध नहीं कर सकी और उन्होंने दनियाल के साथ उनकी शर्तों पर बातचीत करने का फैसला किया. हामिद ख़ान, एक रईस,hg अतिरंजित हो गया और यह खबर फैला दी कि चांद बीबी ने मुगलों के साथ संधि कर ली है. एक दूसरे संस्करण के अनुसार, जीता ख़ान, जो चांद बीबी का एक हिजड़ा सेवक था, ने सोचा था कि मुगलों के साथ बातचीत करने का उनका निर्णय एक विश्वासघात था और उसने यह खबर फैला दी कि चांद बीबी एक देशद्रोही है. चांद बीबी को फिर उनकी ही सेना की एक क्रुद्ध भीड़ ने मार डाला।
उनकी मृत्यु और चार महीने तथा चार दिन के घेराव के बाद, दनियाल और मिर्जा यूसुफ ख़ान की मुग़ल सेना द्वारा अहमदनगर पर कब्जा कर लिया गया।
राक्षस विवाह
भविष्य पुराण में जगतपिता ब्रह्मा के अनुसार विवाह आठ प्रकार के होते हैं राक्षस विवाह के विषय में परम पिता ब्रह्मा जी का कहना है कि यदि किसी कन्या को मारपीट करके, रोती चिल्लाती कन्या का अपहरण करके लाएं तो उसे "राक्षस विवाह" कहते हैं।
जय पाण्डेय
रंग रसिया
रंग रसिया (अंग्रेजी शीर्षक: कलर्स ऑफ पैशन) 19 वीं सदी के भारतीय चित्रकार राजा रवि वर्मा के जीवन पर आधारित एक भारतीय कामुक ड्रामा फिल्म है। एक द्विभाषी के रूप में निर्मित, फिल्म का शीर्षक रंग रसिया है जिसका हिंदी संस्करण और अंग्रेजी में कलर्स ऑफ पैशन है। केतन मेहता द्वारा निर्देशित फिल्म का निर्माण उनकी पत्नी दीपा साही और अानंद महेंद्रू द्वारा किया गया है। यह रणदीप हुड्डा को शीर्षक चरित्र के रूप में और नंदना सेन को उनकी प्रेम रुचि के रूप में देखता है।
रिलीज़
फिल्म को 2008 में टाइम्स बीएफआई लंदन फिल्म फेस्टिवल में प्रदर्शित किया गया था।
रंग रासिया सेंसर और बोर्ड की कुछ बोल्ड दृश्यों के साथ आपत्ति के कारण वर्ष 2008 से पोस्ट-प्रोडक्शन में सुस्त पड़ी थी, जिसमें पेंट और नग्नता शामिल थी। इसे 7 नवंबर 2014 की रिलीज़ डेट दी गई है।
अरुंधति किरकिरे
अरुंधति किरकिरे (Arundhati Kirkire) (जन्म;२० अगस्त १९८१, इंदौर, मध्य प्रदेश, भारत) एक पूर्व भारतीय महिला क्रिकेट खिलाड़ी है।
किरकिरे भारतीय महिला टीम के लिए २००० से २००५ तक टेस्ट और एक दिवसीय अंतरराष्ट्रीय प्रारूपों में खेला करती थी। ये मुख्य रूप से बल्लेबाजी के लिए जानी जाती है जबकि एक विकेट-कीपर की भी भूमिका निभाती थीं।
शर्मा बन्धु
'सूरज की गर्मी से तपते हुए तन को मिल जाए तरुवर की छाया' ...... कभी किसी समय फ़िल्म- परिणय (1974) के इस भजन के माध्यम से गायक शर्मा बंधुओं ने हिन्दुस्तानी संगीत प्रेमियों को अत्यंत आनंदित और आह्लादित किया था।
शर्मा बंधुओं के गाये अन्य भजन- 'तेरा मेरा मेरा तेरा...', 'मेरे घनश्याम...', 'जिनके ह्रदय श्री राम बसे। ..', 'सुमिरन करले मेरे मन...' इत्यादि आम जनमानस में बहुत लोकप्रिय हैं! भक्तिपूर्ण भाव से ओत-प्रोत भजनों को सुनने के लिए शर्मा बंधुओ के अनेक एल्बम उपलब्ध हैं, जिनमें 'श्री राम दरबार', 'संतों के अनुभव', 'भजन सुमन', एवं 'श्री राम शरणम् नमः' इत्यादि एल्बम के नाम प्रमुख हैं।
सम्मान
1989 में शर्मा बंधुओं को उत्तर प्रदेश सरकार द्वारा संगीत नाटक अकादमी पुरस्कार से सम्मानित किया गया। शर्मा बंधु आकाशवाणी तथा दूरदर्शन के साथ 1975 से जुड़े रहे हैं तथा सर्वकालीन प्रसिद्धतम कलाकारों में इनकी गिनती होती है।
आई आई एफ ए सर्वश्रेष्ठ सहायक अभिनेता पुरस्कार
आई आई एफ ए सर्वश्रेष्ठ सहायक अभिनेता पुरस्कार दर्शकों द्वारा चुना जाता है और प्रति वर्ष अंतर्राष्ट्रीय भारतीय फ़िल्म अकादमी द्वारा आयोजित समारोह में दिया जाने वाला पुरस्कार है। यह हिन्दी फ़िल्म में बेहतर अभिनय के लिये फ़िल्म के सहायक अभिनेता को दिया जाता है।
गुजियाछाना, भनोली तहसील
गुजियाछाना, भनोली तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
रूपनचक गाँव, गुरुआ (गया)
रूपनचक गुरुआ, गया, बिहार स्थित एक गाँव है।
अघोर पंथ
अघोर पंथ, अघोर मत या अघोरियों का संप्रदाय, हिंदू धर्म का एक संप्रदाय है। इसका पालन करने वालों को 'अघोरी' कहते हैं। इसके प्रवर्त्तक स्वयं अघोरनाथ शिव माने जाते हैं। रुद्र की मूर्ति को श्वेताश्वतरोपनिषद (३-५) में अघोरा वा मंगलमयी कहा गया है और उनका अघोर मंत्र भी प्रसिद्ध है। विदेशों में, विशेषकर ईरान में, भी ऐसे पुराने मतों का पता चलता है तथा पश्चिम के कुछ विद्वानों ने उनकी चर्चा भी की है।
हेनरी बालफोर की खोजों से विदित हुआ है कि इस पंथ के अनुयायी अपने मत को गुरु गोरखनाथ द्वारा प्रवर्तित मानते हैं, किंतु इसके प्रमुख प्रचारक मोतीनाथ हुए जिनके विषय में अभी तक अधिक पता नहीं चल सका है। इसकी तीन शाखाएँ (१) औघर, (२) सरभंगी तथा (३) घुरे नामों से प्रसिद्ध हैं जिनमें से पहली में कल्लूसिंह वा कालूराम हुए जो बाबा किनाराम के गुरु थे। कुछ लोग इस पंथ को गुरु गोरखनाथ के भी पहले से प्रचलित बतलाते हैं और इसका संबंध शैव मत के पाशुपत अथवा कालामुख संप्रदाय के साथ जोड़ते हैं। बाबा किनाराम अघोरी वर्तमान बनारस जिले के रामगढ़ गाँव में उत्पन्न हुए थे और बाल्यकाल से ही विरक्त भाव में रहते थे। इन्होंने पहले बाबा शिवाराम वैष्णव से दीक्षा ली थी, किंतु वे फिर गिरनार के किसी महात्मा द्वारा भी प्रभावित हो गए। उस महात्मा को प्राय गुरु दत्तात्रेय समझा जाता है जिनकी ओर इन्होंने स्वयं भी कुछ संकेत किए हैं। अंत में ये काशी के बाबा कालूराम के शिष्य हो गए और उनके अनंतर कृमिकुंड पर रहकर इस पंथ के प्रचार में समय देने लगे। बाबा किनाराम ने विवेकसार, गीतावली, रामगीता आदि की रचना की। इनमें से प्रथम को इन्होंने उज्जैन में शिप्रा के किनारे बैठकर लिखा था। इनका देहांत सन् १८२६ में हुआ। बाबा किनाराम ने इस पंथ के प्रचारार्थ रामगढ़, देवल, हरिहरपुर तथा कृमिकुंड पर क्रमश चार मठों की स्थापना की जिनमें से चौथा प्रधान केंद्र है। इस पंथ को साधारणतः 'औघढ़पंथ' भी कहते हैं।
‘विवेकसार’ इस पंथ का एक प्रमुख ग्रंथ है जिसमें बाबा किनाराम ने आत्माराम की वंदना और अपने आत्मानुभव की चर्चा की है। उसके अनुसार सत्य वा निरंजन है जो सर्वत्र व्यापक और व्याप्य रूपों में वर्तमान है और जिसका अस्तित्व सहज रूप है। ग्रंथ में उन अंगों का भी वर्णन है जिनमें से प्रथम तीन में सृष्टिरहस्य, कायापरिचय, पिंडब्रह्मांड, अनाहतनाद एवं निरंजन का विवरण है; अगले तीन में योग साधना, निरालंब की स्थिति, आत्मविचार, सहज समाधि आदि की चर्चा की गई है तथा शेष दो में संपूर्ण विश्व के ही आत्मस्वरूप होने और आत्मस्थिति के लिए दया, विवेक आदि के अनुसार चलने के विषय में कहा गया है।
इसके अनुयायियों में सभी जाति के लोग, (यहाँ तक कि मुसलमान भी), हैं। विलियम क्रुक ने अघोरपंथ के सर्वप्रथम प्रचलित होने का स्थान राजपुताने के आबू पर्वत को बतलाया है, किंतु इसके प्रचार का पता नेपाल, गुजरात एवं समरकंद जैसे दूर स्थानों तक भी चलता है और इसके अनुयायियों की संख्या भी कम नहीं है।